క్షేత్రస్థాయిలో అంతా రివర్స్! వైసిపి నేతల్లో భయాందోళనలు!
Home News Andhra Pradesh క్షేత్రస్థాయిలో అంతా రివర్స్! వైసిపి నేతల్లో భయాందోళనలు!
రాష్ట్రంలో ముఖ్యమంత్రి జగన్మోహన్ రెడ్డి అమలు చేస్తున్న నవ రత్నాలు లాభం కన్నా అపకారం ఎక్కువగా జరుగుతోందని క్షేత్రస్థాయిలో వైసిపి నేతలు మథన పడుతున్నారు. ఫించన్లు రేషన్ కార్డులు రద్దు బల వంతపు భూసేకరణ మున్ముందు తీవ్ర ఇబ్బందులకు దారి తీస్తుందని భయ పడుతున్నారు. కాని ఒక్కరూ నోరు విప్పే స్థితిలో లేరు. ముఖ్యమంత్రి చెప్పిందే వేదంగా సాగుతుంటే మంత్రులు కూడా నోరు విప్పలేదంటే ఇక తాము చేయ గలిగిందేమీ లేదని ఎమ్మెల్యేలు సమాధాన పడుతున్నట్లు ప్రచారంలో వుంది. స్థానిక సంస్థల ఎన్నికలు ముందు పెట్టుకొని ఏక బిగిన దాదాపు ఆరేడు లక్షల ఫించన్లు రద్దు చేయడం ఇరవై లక్షల రేషన్ కార్డులు రద్దు కావడం వైసిపి నేతలకు మింగుడు పడటం లేదు. టిడిపి నేతలు మాత్రం స్థానిక సంస్థల ఎన్నికల్లో ఫించన్లు రేషన్ కార్డులు రద్దు బాగా ఉపయోగ పడుతుందనే మహదానందంలో వున్నారు. మగ్గాలు ఆటోలు స్వంతంగా గల వారికే ఆర్థిక సాయం అందింది. వారితో పోల్చుకుంటే అద్దెకు పని చేసే వారు ఎన్నో రెట్లు అధికంగా వున్నారు. ప్రస్తుతం వారంతా గుర్రుగా వున్నారు.
ఫించన్లు అంశానికొస్తే మరీ మెట్ట ప్రాంతాల్లో పది ఎకరాలుగల రైతు కుటుంబం ఆర్థిక స్థితి అంతంత మాత్రంగా వుంటుంది. కుటుంబం లోని వారు కూలీ పనులకు పోతే గాని కుటుంబ పోషణ కష్టంగా వుంటుంది. కొన్ని కుటుంబాల్లో పల్లం పొలం మూడు ఎకరాలు వున్నా సాగునీటి వసతి లేనపుడు లేదా బోరు బావిలో నీరు లేనపుడు లేదా చెరువు మరమ్మతులు లేకుండా నీరు నిల్వ లేనపుడు మూడు ఎకరాల భూమి ఎందుకూ పనికి రాదు. ఈలాంటి కుటుంబాలకు చెందిన ముదుసులకు ఫించన్లు కోత పెట్టారు. రేషన్ కార్డులు రద్దు చేశారు . పైగా రాష్ట్ర ఆర్థిక పరిస్థితి బాగా లేక పోవడం సాధ్యమైనంత వరకు అనర్హత కింద సంఖ్య బాగా తగ్గించాలనే ఆదేశాలు వుండటం కూడా ఇందుకు తోడైంది
టిడిపి హయాంలో జన్మ భూమి కమిటీల్లాగా వాలంటీర్ల వ్యవస్థ ప్రస్తుతం స్థానిక వైసిపి నేతల చేతుల్లో వుండటంతో టిడిపి సానుభూతి పరులు అనే దాని కన్నా మొన్నటి ఎన్నికల్లో వైసిపికి వ్యతిరేకంగా పని చేసిన కుటుంబాలకు చెంది ఏ చిన్న మైనస్ పాయింట్ వున్నా కోత పెట్టారు. దీనికి తోడు మరో అంశం వుంది. . కుటుంబం ఆర్థికంగా పదిలంగా వున్నా ముసలి తలిదండ్రులను కుమారులు సరిగా చూచుకోక పోవడం సర్వసాధారణంగా వుంది. అయితే ఇంతవరకు ఆ ఇంటికి చెందిన ముసలి వాళ్లకు ఫించన్ వచ్చేది. ఫించన్లు కోసం ముసలి వాళ్లకు అంతో ఇంతో దాహం పోసే వారు. ప్రస్తుతం ఈలాంటి చాల మందికి ఫించన్లు రద్దు చేశారు. ఇప్పటికే కొంత మందిని ఇళ్ల నుండి వెళ్ల గొట్టారు. గ్రామాల్లో ఫించన్లు తొలగించిన వారి గోడు వర్ణనాతీతంగా వుండటమేగాక నమ్మి మోసపోయి ఓటు వేశామనే రోదన భాషకు అందకుండా వుంది. టిడిపి హయాంలో ఇంత ఖచ్చితంగా చూడ లేదని అటు ఇటుగా వెసులుబాటు వుండేదని ప్రస్తుతం రూల్ల కర్ర పెట్టి కొలుస్తున్నట్లు చేయడంతో ఒకటి ఇచ్చి రెండు లాగుకున్న చందంగా వుందని ఎక్కువ మంది భావిస్తున్నారు.
అయితే టిడిపి నేతలు ఒక పక్క ఫించన్లు కోత పెట్టిన వారికి సానుభూతి తెలుపుతూ లోలోన ఆనంద పడుతున్నారు. ప్రస్తుతం మరో ధోరణి కనిపిస్తోంది. నియోజకవర్గాల స్థాయిలోనే కాకుండా మండల సచివాలయ లెవల్ లో కూడా మునుపటి లాగా ప్రతి పక్ష ప్రతినిధులను దగ్గరకు రానీయడం లేదు. వైసిపి నేతలు చెబితే తప్ప పనులు జరగడం లేదు. ఈ పరిస్థితి ప్రజలు కూడా అర్థం చేసుకొని అధికార పార్టీ నేతల చుట్టూ తిరుగు తున్నారు. ఈ పరిస్థితి మున్ముందు వైసిపి కి తీవ్ర ప్రతిబంధకం కావచ్చు. అధికార యంత్రాంగం మొత్తంగా వైసిపి నేతల చేతుల్లోకి పోయింది
kshetrasthaayilo antaa revers! vaisipi nethallo bhayandolanalu!
Home News Andhra Pradesh kshetrasthaayilo antaa revers! vaisipi nethallo bhayandolanalu!
rashtramlo mukhyamantri jaganmohan reddi amalu chestunna nava ratnaalu laabham kanna apakaaram ekkuvagaa jarugutondani kshetrasthaayilo vaisipi nethalu mathana padutunnaru. finchanlu reshan kaardulu raddu bala vantapu bhusekarana munmundu teevra ibbandulaku daari teestundani bhaya padutunnaru. kaani okkaruu noru vippe sthitilo leru. mukhyamantri cheppinde vaedamgaa saagutunte mantrulu kuudaa noru vippaledante ika taamu cheya galigindemi ledani emmelyelu samaadhaana padutunnatlu prachaaramlo vundi. sthaanika samsthala ennikalu mundu pettukoni eka bigina daadaapu aaredu lakshala finchanlu raddu cheyadam iravai lakshala reshan kaardulu raddu kaavadam vaisipi nethalaku mingudu padatam ledu. tidipi nethalu maatram sthaanika samsthala ennikallo finchanlu reshan kaardulu raddu baga upayoga padutundane mahadaanandamlo vunnaru. maggaalu aatolu swantamgaa gala vaarike aardhika saayam andindi. vaaritho polchukunte addeku pani chese vaaru enno retlu adhikamgaa vunnaru. prastutam vaarantaa gurrugaa vunnaru.
finchanlu amsaanikoste mari metta praantaallo padi ekaraalugala raitu kutumbam aardhika sthiti antanta maatramgaa vuntundi. kutumbam loni vaaru kooli panulaku pothe gaani kutumba poshana kashtamgaa vuntundi. konni kutumbaallo pallam polam moodu ekaraalu vunna saguneeti vasati lenapudu leda boru baavilo neeru lenapudu leda cheruvu marammatulu lekunda neeru nilva lenapudu moodu ekaraala bhoomi endukuu paniki raadu. eelaanti kutumbaalaku chendina mudusulaku finchanlu kotha pettaaru. reshan kaardulu raddu chesaru . paiga rashtra aardhika paristhiti baga leka povadam saadhyamainanta varaku anarhata kinda sankhya baga tagginchaalane aadesaalu vundatam kuudaa induku todaindi
tidipi hayamlo janma bhoomi kamitillaga valantirla vyavastha prastutam sthaanika vaisipi nethala chetullo vundatamtho tidipi saanubhooti parulu ane daani kanna monnati ennikallo vaisipiki vyatirekamgaa pani chesina kutumbaalaku chendi e chinna minus point vunna kotha pettaaru. deeniki thodu maro amsam vundi. . kutumbam aardhikamgaa padilamgaa vunna musali talidandrulanu kumaarulu sarigaa chuchukoka povadam sarvasaadhaaranamgaa vundi. ayithe intavaraku aa intiki chendina musali vaallaku finchan vachedi. finchanlu kosam musali vaallaku antho intho daaham pose vaaru. prastutam eelaanti chaala mandiki finchanlu raddu chesaru. ippatike kontha mandini illa nundi vella gottaru. graamaallo finchanlu tolaginchina vaari godu varnanaatiitamgaa vundatamegaaka nammi mosapoi otu veshamane rodana bhashaku andakunda vundi. tidipi hayamlo inta khachitamgaa chuda ledani atu itugaa vesulubaatu vundedani prastutam roolla karra petti kolustunnatlu cheyadamtho okati ichi rendu lagukunna chandamgaa vundani ekkuva mandi bhaavistunnaaru.
ayithe tidipi nethalu oka pakka finchanlu kotha pettina vaariki saanubhooti teluputuu lolona aananda padutunnaru. prastutam maro dhorani kanipistondi. niyojakavargaala sthaayiloonae kakunda mandala sachivalaya leval loo kuudaa munupati laga prati paksha pratinidhulanu daggaraku raneeyadam ledu. vaisipi nethalu chebithe tappa panulu jaragadam ledu. ee paristhiti prajalu kuudaa artham chesukoni adhikara party nethala chuttu tirugu tunnaru. ee paristhiti munmundu vaisipi ki teevra pratibandhakam kaavachhu. adhikara yantraangam mottamgaa vaisipi nethala chetulloki poyindi